title: 2010/443/CFSP: Rozhodnutie Rady 2010/443/SZBP z  11. augusta 2010 , ktorým sa predlžuje mandát osobitného zástupcu Európskej únie pre Strednú Áziu

text:
               12.8.2010

               SK

               Úradný vestník Európskej únie

               L 211/29

         ROZHODNUTIE RADY 2010/443/SZBP
   z 11. augusta 2010,
   ktorým sa predlžuje mandát osobitného zástupcu Európskej únie pre Strednú Áziu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahranične veci a bezpečnostnu politiku,
   keďže:

               (1)

               Rada 5. októbra 2006 prijala rozhodnutie 2006/670/SZBP (1) , ktorým sa pán Pierre MOREL vymenúva za osobitného zástupcu Európskej únie (ďalej len „OZEÚ“) pre Strednú Áziu.

               (2)

               Rada 22. februára 2010 prijala rozhodnutie 2010/112/SZBP (2), ktorým sa mandát OZEÚ predlžuje do 31. augusta 2010.

               (3)

               Mandát OZEÚ by sa mal predĺžiť do 31. augusta 2011. Môže sa však ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Pierra MORELA ako OZEÚ pre Strednú Áziu sa týmto predlžuje do 31. augusta 2011. Môže sa však ukončiť skôr, ak o tom rozhodne Rada na návrh VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Ciele politiky
   Mandát OZEÚ vychádza z cieľov politiky Únie v Strednej Ázii. Tieto ciele zahŕňajú:

               a)

               podporu dobrých a úzkych vzťahov medzi krajinami Strednej Ázie a Úniou na základe spoločných hodnôt a záujmov podľa príslušných dohôd;

               b)

               prispievanie k posilneniu stability a spolupráce medzi krajinami tohto regiónu;

               c)

               prispievanie k posilneniu demokracie, právneho štátu, dobrej správy vecí verejných a dodržiavania ľudských práv a základných slobôd v Strednej Ázii;

               d)

               riešenie hlavných hrozieb, najmä osobitných problémov, ktoré sa priamo týkajú Európy;

               e)

               zvýšenie efektivity a viditeľnosti Únie v regióne aj pomocou užšej koordinácie s ostatnými významnými partnermi a medzinárodnými organizáciami, ako napríklad OBSE.

         Článok 3
   Mandát
   1.   Na dosiahnutie cieľov politiky sa OZEÚ udeľuje mandát:

               a)

               podporovať celkovú politickú koordináciu Únie v Strednej Ázii a zabezpečovať súlad vonkajších činností Únie v regióne;

               b)

               v mene vysokého predstaviteľa Únie pre zahraničné veci a bezpečnostnú politiku (VP) v súlade so svojím mandátom a spolu s Komisiou monitorovať postup vykonávania stratégie EÚ pre nové partnerstvo so Strednou Áziou, predkladať odporúčania a pravidelne podávať správy príslušným orgánom Rady;

               c)

               pomáhať Rade pri ďalšom rozvíjaní komplexnej politiky voči Strednej Ázii;

               d)

               podrobne sledovať politický vývoj v Strednej Ázii vytváraním a udržiavaním úzkych kontaktov s vládami, parlamentmi, súdnictvom, občianskou spoločnosťou a masmédiami;

               e)

               nabádať Kazachstan, Kirgizskú republiku, Tadžikistan, Turkménsko a Uzbekistan, aby spolupracovali pri riešení regionálnych otázok, ktoré sú v ich spoločnom záujme;

               f)

               rozvíjať vhodné kontakty a spoluprácu s hlavnými zainteresovanými aktérmi v regióne vrátane všetkých relevantných regionálnych a medzinárodných organizácií, najmä so Šanghajskou organizáciou pre spoluprácu (SCO), s Eurázijským hospodárskym spoločenstvom (EURASEC), Konferenciou o vzťahoch a vytváraní dôvery v Ázii (CICA), Organizáciou zmluvy kolektívnej bezpečnosti (CSTO), Programom regionálnej hospodárskej spolupráce v Strednej Ázii (CAREC) a s Regionálnym informačným a koordinačným centrom v Strednej Ázii (CARICC);

               g)

               prispievať k vykonávaniu politiky Únie v oblasti ľudských práv a usmernení EÚ pre oblasť ľudských práv, najmä pokiaľ ide o deti a ženy, v oblastiach postihnutých konfliktom, a to predovšetkým monitorovaním a riešením vývoja v tomto smere;

               h)

               v úzkej spolupráci s OBSE prispievať k predchádzaniu konfliktov a k ich riešeniu budovaním kontaktov s orgánmi a inými miestnymi aktérmi (mimovládnymi organizáciami, politickými stranami, menšinami, náboženskými skupinami a ich vedúcimi);

               i)

               prispievať k formulácii aspektov SZBP, ktoré súvisia s energetickou bezpečnosťou, bojom proti obchodovaniu s omamnými látkami a riadením vodných zdrojov v Strednej Ázii.

         2.   OZEÚ podporuje činnosť VP v regióne a zabezpečuje prehľad všetkých činností Únie v regióne.
   Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 31. augusta 2011 je 1 250 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov personálu, ktorých členský štát alebo inštitúcia Únie vyšle k OZEÚ, hradí dotknutý členský štát alebo inštitúcia Únie. K OZEÚ sa tiež môžu prideliť experti, ktorých na Generálny sekretariát Rady vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu alebo inštitúcii Únie, vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (3), najmä pri manipulácii s utajovanými skutočnosťami EÚ.
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým dôležitým informáciám.
   2.   Logistickú podporu v regióne poskytujú delegácie Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie, ako aj s činnosťou OZEÚ pre Afganistan. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii do konca februára 2011 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 275, 6.10.2006, s. 65.

      (2)  Ú. v. EÚ L 46, 23.2.2010, s. 27.

      (3)  Ú. v. ES L 101, 11.4.2001, s. 1.


title: 2008/373/ES: Rozhodnutie Rady z  28. apríla 2008 o uzavretí Dohody, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000

text:
               17.5.2008

               SK

               Úradný vestník Európskej únie

               L 129/44

      ROZHODNUTIE RADY

   z 28. apríla 2008
   o uzavretí Dohody, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000
   (2008/373/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 prvým pododsekom druhou vetou a jej článkom 300 ods. 3 druhým pododsekom,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (2) (ďalej len „dohoda o partnerstve“) môže strana, ktorá sa po vedení posilneného politického dialógu domnieva, že druhá strana neplní záväzok týkajúci sa jednej z nevyhnutných súčastí uvedených v článku 9 dohody o partnerstve, vyzvať druhú stranu na konzultácie a za určitých okolností prijať primerané opatrenia, ktoré v prípade potreby zahŕňajú čiastočné alebo úplné pozastavenie uplatňovania dohody o partnerstve na príslušnú stranu.

               (2)

               Podľa článku 97 dohody o partnerstve môže strana, ktorá sa domnieva, že nastal vážny prípad korupcie, vyzvať druhú stranu na konzultácie a za určitých okolností prijať primerané opatrenia, ktoré v prípade potreby zahŕňajú čiastočné alebo úplné pozastavenie uplatňovania dohody o partnerstve na príslušnú stranu.

               (3)

               Podľa článku 11b dohody o partnerstve môže strana, ktorá sa po vedení posilneného politického dialógu a informovaná najmä správami Medzinárodnej agentúry pre atómovú energiu (IAEA), Organizácie pre zákaz chemických zbraní (OPCW) a iných významných multilaterálnych inštitúcií domnieva, že druhá strana nesplnila záväzok vyplývajúci z odseku 1 uvedeného článku o nešírení zbraní hromadného ničenia, vyzvať druhú stranu na konzultácie a za určitých okolností prijať primerané opatrenia, ktoré v prípade potreby zahŕňajú čiastočné alebo úplné pozastavenie uplatňovania dohody o partnerstve na príslušnú stranu.

               (4)

               Mal by sa prijať účinný postup, ak sa zamýšľajú prijať primerané opatrenia podľa článkov 96 a 97 alebo článku 11b ods. 4, 5 a 6 dohody o partnerstve.

               (5)

               Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, by sa mala schváliť,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, a vyhlásenia vykonané Spoločenstvom jednostranne alebo spoločne s ostatnými stranami a priložené k záverečnému aktu (3).
   Článok 2
   Týmto sa predseda Rady poveruje určiť osobu(-y) splnomocnenú(-é) uložiť schvaľovaciu listinu podľa požiadaviek článku 93 dohody o partnerstve v mene Európskeho spoločenstva.
   Článok 3
   1.   Ak sa na základe iniciatívy Komisie alebo členského štátu po vyčerpaní všetkých dostupných možností dialógu podľa článku 8 dohody o partnerstve Rada domnieva, že štát AKT neplní záväzok týkajúci sa jednej z nevyhnutných súčastí uvedených v článku 9 dohody o partnerstve, alebo v závažných prípadoch korupcie, vyzve sa dotknutý štát AKT, pokiaľ to nie je mimoriadne naliehavé, na konzultácie v súlade s článkami 96 a 97 dohody o partnerstve.
   Ak sa na základe iniciatívy Komisie alebo členského štátu Rada informovaná najmä správami IAEA, OPCW a iných významných multilaterálnych inštitúcií domnieva, že štát AKT nesplnil záväzok vyplývajúci z článku 11b ods. 1 dohody o partnerstve o nešírení zbraní hromadného ničenia, vyzve sa dotknutý štát AKT, pokiaľ to nie je mimoriadne naliehavé, na konzultácie v súlade s článkom 11b ods. 4, 5 a 6 dohody o partnerstve.
   Rada rozhodne kvalifikovanou väčšinou.
   Pri konzultáciách zastupuje Spoločenstvo predsedníctvo Rady a Komisia.
   2.   Ak sa po uplynutí lehôt na konzultácie stanovených v článku 11b ods. 5, článku 96 ods. 2 alebo v článku 97 ods. 2 dohody o partnerstve aj napriek všetkému úsiliu nenašlo riešenie alebo bezodkladne v prípade zvláštnej naliehavosti alebo v prípade odmietnutia konzultácií, môže Rada podľa týchto článkov na návrh Komisie kvalifikovanou väčšinou rozhodnúť o prijatí primeraných opatrení vrátane čiastočného pozastavenia.
   V prípade úplného pozastavenia uplatňovania dohody o partnerstve vo vzťahu k dotknutému štátu Rada rozhoduje jednomyseľne.
   Tieto opatrenia zostávajú v platnosti dovtedy, kým Rada podľa príslušného postupu stanoveného v prvom pododseku nerozhodne o zmenách a doplneniach alebo zrušení skôr prijatých opatrení, prípadne počas lehoty uvedenej v rozhodnutí.
   Na tento účel Rada pristúpi pravidelne a najmenej každých šesť mesiacov k preskúmaniu vyššie uvedených opatrení.
   Predseda Rady oznámi takto prijaté opatrenia dotknutému štátu AKT a Rade ministrov AKT – ES predtým, ako nadobudnú platnosť.
   Rozhodnutie Rady sa uverejní v Úradnom vestníku Európskej únie. Ak sa opatrenia prijmú bezodkladne, oznámenie o ich prijatí sa zašle štátu AKT a Rade ministrov AKT – ES súčasne s výzvou na konzultácie.
   3.   Európsky parlament je bezodkladne a v plnej miere informovaný o akomkoľvek rozhodnutí prijatom podľa odsekov 1 a 2.
   4.   Ak Rada ministrov AKT – ES vypracuje ďalšie pravidlá konzultácií uvedených v článku 3 ods. 5 prílohy VII k dohode o partnerstve, tak pozícia, ktorú prijme Rada v rámci Rady ministrov AKT – ES sa bude zakladať na návrhu Komisie.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 28. apríla 2008

            Za Radu

            predseda

         D. RUPEL

      (1)  Súhlas z 18. januára 2007 (zatiaľ neuverejnený v úradnom vestníku).

      (2)  Ú. v. ES L 317, 15.12.2000, s. 3. Dohoda naposledy zmenená a doplnená dohodou, ktorou sa mení a dopĺňa dohoda o partnerstve (Ú. v. EÚ L 209, 11.8.2005, s. 27).

      (3)  Texty dohody a záverečného aktu už boli uverejnené v Ú. v. EÚ L 209, 11.8.2005, s. 27.


title: 2013/575/EÚ: Rozhodnutie Európskeho parlamentu zo 17. apríla 2013 o účtovnej závierke Agentúry pre kontrolu rybného hospodárstva Spoločenstva za rozpočtový rok 2011

text:
               16.11.2013

               SK

               Úradný vestník Európskej únie

               L 308/227

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Agentúry pre kontrolu rybného hospodárstva Spoločenstva za rozpočtový rok 2011
   (2013/575/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre kontrolu rybného hospodárstva za rozpočtový rok 2011,

               —

               so zreteľom na správu Dvora audítorov o overení konečnej ročnej účtovnej závierky Európskej agentúry pre kontrolu rybného hospodárstva za rozpočtový rok 2011 spolu s odpoveďami agentúr (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 768/2005 z 26. apríla 2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rybné hospodárstvo (A7-0109/2013),

               1.

               schvaľuje konečnú ročnú účtovnú závierku Európskej agentúry pre kontrolu rybného hospodárstva za rozpočtový rok 2011;

               2.

               poveruje svojho predsedu, aby postúpil toto výkonnému rozhodnutie riaditeľovi Európskej agentúry na kontrolu rybného hospodárstva (predtým uvádzanej ako Agentúra pre kontrolu rybného hospodárstva Spoločenstva), Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 86.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 128, 21.5.2005, s. 1.

      (5)  Ú. v. ES L 357, 31.12.2002, s. 72.


title: 2006/713/ES: Rozhodnutie Komisie z  20. októbra 2006 , ktorým sa ukončuje antidumpingové konanie týkajúce sa dovozu zapisovateľných digitálnych viacúčelových diskov (DVD+/-R) s pôvodom v Čínskej ľudovej republike, Hongkongu a na Taiwane

text:
               24.10.2006

               SK

               Úradný vestník Európskej únie

               L 293/7

      ROZHODNUTIE KOMISIE

   z 20. októbra 2006,
   ktorým sa ukončuje antidumpingové konanie týkajúce sa dovozu zapisovateľných digitálnych viacúčelových diskov (DVD+/-R) s pôvodom v Čínskej ľudovej republike, Hongkongu a na Taiwane
   (2006/713/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP
   1.   Začatie konania

               (1)

               Komisia oznámila 6. augusta 2005 oznámením uverejneným v Úradnom vestníku Európskej únie
                   (2) začatie antidumpingového konania v súvislosti s dovozom zapisovateľných digitálnych viacúčelových diskov (ďalej len „DVD+/-R“) s pôvodom v Čínskej ľudovej republike (ďalej len „ČĽR“), Hongkongu a na Taiwane (ďalej len „príslušné krajiny“) do Spoločenstva.

               (2)

               Uvedené konanie sa začalo na základe podnetu, ktorý predložil 24. júna 2005 CECMA (ďalej len „navrhovateľ“) v mene výrobcov, ktorí predstavujú podstatnú časť, v tomto prípade viac než 60 % celkovej výroby DVD+/-R v Spoločenstve. Podnet obsahoval dôkaz o dumpingu DVD+/-R a o značnej ujme, ktorá z neho vyplýva, čo sa považovalo za dostatočné na odôvodnenie začatia konania.

         2.   Strany, ktorých sa týka konanie

               (3)

               Komisia oficiálne informovala navrhovateľa, výrobcov, ktorí sú navrhovateľmi, iných známych výrobcov v Spoločenstve, vyvážajúcich výrobcov v príslušných krajinách, dovozcov, distribútorov, organizácie maloobchodníkov a spotrebiteľov, o ktorých je známe, že sa ich konanie týka, a zástupcov príslušných krajín o začatí konania.

               (4)

               S cieľom umožniť vyvážajúcim výrobcom v ČĽR podať žiadosť o trhovohospodársky prístup (ďalej len „THP“) alebo individuálny prístup (ďalej len „IP“), ak by si tak želali, Komisia poslala formuláre žiadosti vyvážajúcim výrobcom, o ktorých je známe, že sa ich konanie týka, a všetkým ostatným spoločnostiam, ktoré sa prihlásili pred uplynutím lehôt uvedených v oznámení o začatí konania. Pätnásť spoločností požiadalo v súlade s článkom 2 ods. 7 základného nariadenia o THP alebo o IP v prípade, že prešetrovaním sa zistí, že nesplnili podmienky na THP.

               (5)

               Komisia zaslala dotazníky všetkým stranám, o ktorých je známe, že sa ich záležitosť týka, vrátane výrobcov, ktorí sú navrhovateľmi, všetkých ostatných výrobcov v Spoločenstve, vyvážajúcich výrobcov v príslušných krajinách, dovozcov, maloobchodníkov a distribútorov. Dotazníky boli takisto zaslané vyvážajúcim výrobcom v Japonsku, ktoré sa považovalo za potenciálnu analogickú krajinu namiesto Taiwanu, s cieľom stanoviť normálnu hodnotu pre vyvážajúcich výrobcov v ČĽR, ktorým nemusí byť udelený THP. Dôsledkom zmeny potenciálnej analogickej krajiny boli námietky zainteresovaných strán, najmä v súvislosti so skutočnosťou, že v minulosti sa zistil dumping v prípade hlavných taiwanských vývozcov príbuzného a do určitej miery nahraditeľného výrobku. Vyplnené dotazníky zaslalo dvadsaťdva vyvážajúcich výrobcov v príslušných krajinách, všetci výrobcovia, ktorí sú navrhovateľmi, jeden iný výrobca v Spoločenstve, osem neprepojených dovozcov, jeden distribútor a sedem maloobchodníkov (jeden z nich je veľko- a maloobchodník).

               (6)

               Vzhľadom na veľký počet vyplnených dotazníkov z ČĽR (deväť skupín spoločností) a Taiwanu (jedenásť spoločností) sa výber vzorky uplatnil na tieto dve krajiny, ako sa predpokladalo v oznámení o začatí konania. V súlade s článkom 17 základného nariadenia bola vzorka založená na najväčšom reprezentatívnom objeme vývozu, ktorý sa mohol náležite prešetriť v stanovenom čase. Vybrané vzorky pozostávali zo štyroch čínskych vyvážajúcich výrobcov, ktorí predstavujú 79 % objemu vývozu čínskych spolupracujúcich strán, a piatich taiwanských vyvážajúcich výrobcov, ktorí predstavujú 97 % objemu vývozu taiwanských spolupracujúcich strán. V súlade s článkom 17 ods. 2 základného nariadenia Komisia konzultovala v tejto veci s čínskymi a taiwanskými orgánmi, ktoré nevzniesli žiadne námietky. Pokiaľ ide o Hongkong, výber vzorky nebol potrebný.

               (7)

               Komisia získala a overila všetky informácie, ktoré považovala za potrebné na stanovenie dumpingu, vyplývajúcej ujmy a záujmu Spoločenstva, a vykonala kontrolu v prevádzkach týchto spoločností:

                           a)

                           Výrobcovia Spoločenstva

                                       —

                                       Computer Support Italcard s.r.l. (Miláno, Taliansko)

                                       —

                                       Manufacturing Advanced Media (Mulhouse, Francúzsko)

                                       —

                                       TDK Recording Media Europe (Luxembursko)

                                       —

                                       Sony DADC (Salzburg, Rakúsko)

                           b)

                           Vyvážajúci výrobcovia v Hongkongu

                                       —

                                       UME Disc Ltd.

                                       —

                                       China Shing Manufacturing

                                       —

                                       MDA Technology Ltd.

                                       —

                                       Giant Base Technology Ltd.

                                       —

                                       Pop Hero Holdings Ltd.

                                       —

                                       Wealth Fair Investment Ltd.

                           c)

                           Vyvážajúci výrobcovia na Taiwane

                                       —

                                       Prodisc Technology, Inc (Taipei, Taiwan)

                                       —

                                       Daxon Technology (Taipei, Taiwan)

                           d)

                           Neprepojení dovozcovia a distribútori

                                       —

                                       Verbatim Ltd (Londýn, Spojené kráľovstvo)

                                       —

                                       Maxell Europe Ltd (Londýn, Spojené kráľovstvo)

                                       —

                                       Philips Recordable Media (Wiesbaden, Nemecko)

                                       —

                                       Sony France S.A. (Paríž, Francúzsko)

                                       —

                                       Ingram Micro Distribution GmbH (Mníchov, Nemecko)

                                       —

                                       SK Kassetten GmbH & Co KG (Neuenrade, Nemecko)

                                       —

                                       Intenso GmbH (Vechta, Nemecko)

                                       —

                                       Emtec International S.p.a. (Paríž, Francúzsko)

                           e)

                           Veľko- a maloobchodník

                                       —

                                       Metro Group Buying GmbH

                           f)

                           Maloobchodníci

                                       —

                                       Carrefour Marchandises Internationales (Paríž, Francúzsko)

                                       —

                                       El Corte Inglés S.A. (Madrid, Španielsko)

                                       —

                                       FNAC S.A. (Paríž, Francúzsko)

                           g)

                           Výrobca v analogickej krajine

                                       —

                                       Taiyo Yuden, (Takasaki, Japonsko)

               (8)

               Je potrebné pripomenúť, že počas súčasného prešetrovania neboli uložené žiadne predbežné opatrenia. Všetky strany dostali informácie o skutočnostiach a úvahách, na ktorých bolo založené rozhodnutie neuložiť predbežné opatrenia. Všetkým stranám bola poskytnutá lehota, v rámci ktorej mohli vzniesť námietky vo vzťahu k poskytnutým informáciám.

               (9)

               Niektoré zainteresované strany predložili pripomienky v písomnej forme. Strany, ktoré o to požiadali, boli vypočuté. Komisia pokračovala v získavaní a overovaní všetkých informácií, ktoré považovala za potrebné na svoje konečné zistenia.

         3.   Obdobie prešetrovania

               (10)

               Obdobie prešetrovania dumpingu a ujmy sa vzťahovalo na obdobie od 1. júla 2004 do 30. júna 2005 (ďalej len „OP“). Preskúmanie trendov týkajúcich sa hodnotenia ujmy sa vzťahovalo na obdobie od 1. januára 2002 do konca obdobia prešetrovania (ďalej len „posudzované obdobie“).

         4.   Príslušný výrobok a podobný výrobok
   4.1.   Príslušný výrobok

               (11)

               Príslušným výrobkom sú zapisovateľné digitálne viacúčelové disky („DVD+/-R“) s pôvodom v ČĽR, Hongkongu a na Taiwane, obvykle zaradené do kódu KN ex 8523 90 30 (kód KN od 1. januára 2006). Tento kód sa vzťahuje na výrobky so záznamovou kapacitou presahujúcou 900 megabytov, ale nepresahujúcou 18 gigabytov, iné ako vymazateľné. Tento kód KN sa uvádza iba pre informáciu. Príslušný výrobok patrí do priemyselného odvetvia výroby obrazových a zvukových nosičov.

               (12)

               DVD-R je optické médium na zaznamenávanie digitálnych údajov, pozostávajúce z polykarbonátového disku potiahnutého jednou vrstvou farbiva. DVD+/-R obvykle pozostáva z dvoch zlepených polykarbonátových vrstiev s hrúbkou 0,6 mm a priemerom maximálne 120 mm. Hoci záznam na takéto disky možno vykonať viacerými krokmi, zaznamenané informácie nemožno vymazať. Tento disk je optické médium na zaznamenávanie digitálnych údajov, hudby a obrazu. Zaznamenávanie sa uskutočňuje vystavením vrstvy farbiva (záznamová vrstva) infračervenému laserovému lúču v zariadení na zaznamenávanie DVD-R.

               (13)

               Existujú dva rôzne typy DVD, konkrétne DVD mínus R („DVD-R“) a DVD plus R („DVD+R“). Podľa toho, ktorá skupina spoločností pôvodne vyvinula rôzne typy, výrobcovia tradične podporujú výrobu DVD+R alebo DVD-R. (Napríklad DVD-R je typ výrobku podporovaný skupinou označenou ako „DVD Forum“, ktorej súčasťou je inter alia aj japonský výrobca Panasonic). V súčasnosti väčšina výrobcov vyrába a predáva oba typy a skoro všetky DVD prehrávače sú schopné prehrávať DVD-R aj DVD+R.

               (14)

               DVD+/-R možno odlíšiť podľa vzhľadu, typu uložených údajov, záznamovej kapacity, reflexnej kovovej vrstvy a podľa toho, či je potlačené. Okrem toho existujú rôzne rýchlosti zaznamenávania, od 4× po vyššie rýchlosti v prípade DVD+/-R (8×, 16× alebo vyššie).

               (15)

               Tento výrobok sa predáva v rôznych množstvách. DVD+/-R sa na trhu vyskytuje v rôznych druhoch obalov, čiastočne v takzvaných „slim/jewel–cases“ obsahujúcich 1 DVD+/-R, v takzvaných „cake boxes“ s 10 až 100 DVD+/-R, v takzvaných „shrink/wrapped spindles“ s 10 až 100 DVD+/-R a v obálkach s jedným DVD+/-R zabaleným v celofáne, kartónových krabiciach atď.

               (16)

               Využiteľná kapacita jednovrstvového DVD+/-R je 4,7 gigabytu („GB“), kým obojstranné DVD+/-R má dvojnásobnú záznamovú kapacitu 9,4 GB.

               (17)

               Aj keď sa kvalita rôznych druhov predávaných DVD+/-R líši, nepredstavuje to žiadne značné rozdiely v základných fyzikálnych a technických vlastnostiach rôznych typov a štandardov. Prešetrovanie naviac preukázalo, že všetky DVD+/-R majú rovnaké konečné použitie. Na účely tohto prešetrovania sa preto považujú za jeden výrobok.

         4.2.   Podobný výrobok

               (18)

               Prešetrovanie preukázalo, že neexistujú žiadne rozdiely v základných fyzikálnych a technických vlastnostiach a použitiach medzi príslušným výrobkom a DVD+/-R:

                           —

                           vyrábanými a predávanými na domácich trhoch v príslušných krajinách,

                           —

                           vyrábanými výrobcami, ktorí sú navrhovateľmi, a inými výrobcami v Spoločenstve a predávanými na trhu Spoločenstva,

                           —

                           vyrábanými a predávanými na domácom trhu v analogickej krajine (Japonsko) na účely vytvorenia normálnej hodnoty vzhľadom na dovoz z ČĽR.

               (19)

               Dospelo sa preto k záveru, že všetky typy DVD+/-R predstavujú jeden výrobok a považujú sa za podobné v zmysle článku 1 ods. 4 základného nariadenia.

         B.   DUMPING, UJMA A PRÍČINNÉ SÚVISLOSTI

               (20)

               Na základe prešetrovania sa zistila existencia dumpingu a z toho vyplývajúca ujma. Vzhľadom na ďalej uvedené závery však nie je potrebné tieto zistenia podrobne uvádzať.

         C.   ZÁUJEM SPOLOČENSTVA
   5.   Všeobecné poznámky

               (21)

               V súlade s článkom 21 základného nariadenia sa skúmalo, či napriek záveru o poškodzujúcom dumpingu existovali dôvody, na základe ktorých by sa mohlo dospieť k záveru, že prijatie antidumpingových opatrení v tomto konkrétnom prípade nie je v záujme Spoločenstva. Zohľadnil sa pravdepodobný vplyv možných opatrení na všetky zúčastnené strany, ako aj pravdepodobné dôsledky neprijatia opatrení.

               (22)

               Výroba Spoločenstva a výrobné odvetvie Spoločenstva bolo vymedzené podľa kritérií stanovených v článku 4 ods. 1 a článku 5 ods. 4 základného nariadenia.

               (23)

               V tomto prípade sa usúdilo, že výrobné odvetvie Spoločenstva predstavujú tieto prepojené spoločnosti:

                           —

                           Computer Support Italcard s.r.l. („CSI“)

                           —

                           Manufacturing Advanced Media („MAME“).

               (24)

               V podnete bola ako navrhovateľ uvedená ešte jedna spoločnosť. Zistilo sa však, že táto spoločnosť dovážala počas obdobia prešetrovania z príslušných krajín podstatnú časť príslušného výrobku v porovnaní s celkovou výrobou. Tento dovoz sa realizoval počas súvislého časového obdobia. Okrem toho sa zistilo, že táto spoločnosť vykonáva hlavnú časť svojich činností mimo Spoločenstva. Táto spoločnosť bola preto v súlade s článkom 4 ods. 1 písm. a) základného nariadenia vylúčená z vymedzenia výrobného odvetvia Spoločenstva.

               (25)

               Okrem toho plne spolupracoval jeden ďalší výrobca. Zistilo sa však, že táto spoločnosť takisto dovážala počas obdobia prešetrovania z príslušných krajín podstatnú časť príslušného výrobku v porovnaní s celkovou výrobou. Zistilo sa, že tento dovoz sa realizoval počas súvislého časového obdobia. Ako je podrobne uvedené v odôvodnení (24), aj táto spoločnosť, ako súčasť skupiny spoločností, vykonáva hlavnú časť svojich činností mimo Spoločenstva. Táto spoločnosť bola preto podľa článku 4 ods. 1 písm. a) základného nariadenia takisto vylúčená z vymedzenia výrobného odvetvia Spoločenstva.

               (26)

               Nakoniec, po likvidácii jednej z dvoch zostávajúcich spoločností po ukončení obdobia prešetrovania sa posudzovalo, či by sa táto spoločnosť mala vylúčiť z vymedzenia výrobného odvetvia Spoločenstva. Vzhľadom na ďalej uvedené závery sa však nepovažovalo za potrebné prijať rozhodnutie v tejto záležitosti.

               (27)

               Spoločnosti CSI a MAME, ktorých spoločný objem výroby predstavuje 88 % celkovej odhadovanej výroby v Spoločenstve, preto predstavujú výrobné odvetvie Spoločenstva v zmysle článku 4 ods. 1 a článku 5 ods. 4 základného nariadenia.

         6.   Záujem výrobného odvetvia Spoločentsva, neprepojených dovozcov, používateľov a spotrebiteľov

               (28)

               Na základe informácií získaných od zainteresovaných strán sa celková spotreba v Spoločenstve a podiely výrobného odvetvia Spoločenstva na trhu počas posudzovaného obdobia vyvíjali takto:
               Spotreba v EÚ

                           Tisíce jednotiek

                           2002

                           2003

                           2004

                           OP

                           Celková spotreba v EÚ

                           10 570

                           602 390

                           1 575 562

                           1 687 509

                           Index (2002 = 100)

                           100

                           5 700

                           14 906

                           15 965

                     Celková spotreba príslušného výrobku v EÚ sa masívne zvýšila o takmer 16 000 percentuálnych bodov.
               Podiely na trhu Spoločenstva

                           2002

                           2003

                           2004

                           OP

                           Výrobné odvetvie Spoločenstva

                           0 %

                           0,4 %

                           0,6 %

                           0,8 %

                           Spolupracujúci výrobcovia vylúčení z vymedzenia výrobného odvetvia Spoločenstva [pozri odôvodnenia (24) až (25)]

                           6,3 %

                           1,0 %

                           3,1 %

                           5,1 %

                           Iní aktívni nespolupracujúci výrobcovia v Spoločenstve (odhad)

                           0 %

                           0,5 %

                           0,2 %

                           0,2 %

                           Dovoz z príslušných krajín

                           93,7 %

                           87,6 %

                           89,0 %

                           86,1 %

                           Dovoz z iných tretích krajín

                           0 %

                           10,5 %

                           7,1 %

                           7,8 %

               (29)

               Na základe uvedených skutočností vyplýva, že podiel výrobného odvetvia Spoločenstva na trhu Spoločenstva bol v roku 2000 0 % a počas obdobia prešetrovania dosiahol iba 0,8 %. Podiel dovozu z príslušných krajín na trhu počas posudzovaného obdobia poklesol, počas OP však zostal na úrovni približne 87 %. Strata podielu na trhu vo všeobecnosti zodpovedala zvýšeniu dovozu z tretích krajín.

               (30)

               Navrhovateľ tvrdil, že niektorí nespolupracujúci výrobcovia, ktorí počas alebo po OP ukončili výrobu, by v prípade zavedenia opatrení mohli výrobu obnoviť. Vzhľadom na neexistenciu informácií priamo od nespolupracujúcich výrobcov, ktoré by tieto údajné zámery potvrdzovali, a iných dôkazov opodstatňujúcich toto tvrdenie však tento argument musel byť zamietnutý. Takisto je potrebné uviesť, že aj keby tieto spoločnosti výrobu obnovili, ich výroba by s najväčšou pravdepodobnosťou nebola veľmi podstatná v porovnaní s veľkým objemom z príslušných krajín.

               (31)

               Okrem toho sa na základe uvedeného zdá, že výroba DVD+/-R výrobného odvetvia Spoločenstva sa začala pomerne neskoro v porovnaní s vývozcami v príslušných krajinách. Je veľmi nepravdepodobné, že uloženie opatrení by výrobnému odvetviu Spoločenstva umožnilo zvýšiť ceny, aby dosiahlo takú úroveň ziskovosti, ktorá by mu umožnila prežiť, alebo zvýšiť predaj, aby znížilo výrobné náklady a takýmto spôsobom využívalo úspory z rozsahu. Vývoj počas posudzovaného obdobia ukázal, že výrobné odvetvie Spoločenstva nikdy nebolo schopné získať podstatný podiel na trhu a stratu podielu príslušných krajín na trhu takmer výhradne prebral dovoz z tretích krajín. Okrem toho, dve zo štyroch spolupracujúcich spoločností sa vzdali svojich záujmov ako výrobcovia Spoločenstva a stali sa dovozcami DVD+/-R z príslušných krajín. Za týchto okolností je veľmi nepravdepodobné, že zvyšok výrobného odvetvia Spoločenstva by bol životaschopný a ťažil z uloženia antidumpingových opatrení.

               (32)

               Všetci dovozcovia, distribútori a väčšina maloobchodníkov tvrdila, že v prípade zavedenia antidumpingových opatrení by vyplývajúce zvýšenie nákladov musela znášať jedna alebo viacero úrovní v distribučnom reťazci (teda značný pokles ich príslušných marží), alebo by sa prenieslo na spotrebiteľov (teda možný negatívny vplyv na celkovú spotrebu DVD+/-R), alebo by sa medzi nich rozdelilo.

               (33)

               Pravdepodobná reakcia dovozcov, distribútorov alebo maloobchodníkov na zvýšenie nákladov po uložení opatrení by závisela od konkrétnej situácie každého členského štátu. V niektorých členských štátoch je už dopyt po DVD+/-R pod tlakom z dôvodu „osobitných daní“ na zapisovateľné médiá (daň, ktorá značne zvyšuje maloobchodnú cenu pre spotrebiteľa). V tomto prípade by spotrebitelia DVD+/-R asi neboli ochotní platiť viac v dôsledku antidumpingových opatrení, keďže maloobchodná cena sa už teraz považuje za vysokú. Celkové náklady súvisiace s opatreniami by preto s najväčšou pravdepodobnosťou musel znášať distribučný reťazec, aby sa zabránilo tomu, že spotrebitelia začnú do veľkej miery používať iné prostriedky na uchovávanie údajov, akými sú napríklad pevné disky alebo pamäťové karty. Keďže maržu dovozcov/veľkoobchodníkov v týchto krajinách možno odhadnúť na približne 4 %, uloženie antidumpingových opatrení by značne znížilo už teraz nízku maržu.

               (34)

               V členských štátoch s najnižšími (alebo žiadnymi) osobitnými daňami je naopak pravdepodobnejšie, že značná časť zvýšenia nákladov by sa preniesla na spotrebiteľov. Príslušný vplyv antidumpingových opatrení by bol preto najväčší v týchto štátoch, keďže nárast cien by bol relatívne vyšší. V dôsledku toho by sa mohla znížiť spotreba, keďže spotrebitelia by mali dôvod začať používať náhradné výrobky.

               (35)

               Z uvedeného vyplýva, že cenová stratégia dovozcov, distribútorov a maloobchodníkov sa bude líšiť v závislosti od konkrétnej situácie každého členského štátu. Viac-menej sa zdá, že zavedením antidumpingových opatrení všetci utrpia, buď znížením marží alebo znížením objemu predaja. Podobne budú negatívne ovplyvnení spotrebitelia v tom zmysle, že zvýšenie cien súvisiace s antidumpingovými opatreniami sa prenesie na nich.

               (36)

               Mnohé zainteresované strany uviedli, že vplyv akýchkoľvek opatrení na výrobné odvetvie Spoločenstva by sa mal porovnať s rizikom, že spotreba DVD+/-R by sa v každom prípade znížila v prospech iných médií na uchovávanie údajov, akými sú napríklad pevné disky v zariadeniach na zaznamenávanie DVD a pamäťové karty. Prešetrovanie naozaj preukázalo, že technologický vývoj na trhu s médiami na uchovávanie údajov je rýchly, a že nové médiá na uchovávanie údajov majú výhodu väčšej záznamovej kapacity, ktorá je v prípade pamäťových kariet spojená s malými rozmermi.

               (37)

               Ďalej sa tvrdilo, že situácia výrobného odvetvia Spoločenstva, ktorá by nastala v dôsledku zneužívajúceho správania sa určitých dominantných vyvážajúcich výrobcov, ktorí sledujú stratégiu cien pod úrovňou nákladov, by výrobnému odvetviu Spoločenstva zabránila vybudovať významné postavenie na trhu. Po prvé je potrebné poznamenať, že podľa pravidiel EÚ o hospodárskej súťaži neexistuje zodpovedajúce rozhodnutie alebo prešetrovanie týkajúce sa zneužívania dominantného postavenia, a že navrhovateľ nepoukázal na žiadne príslušné rozhodnutie podľa vnútroštátnych pravidiel o hospodárskej súťaži. Po druhé, prešetrovaním sa zistil veľký počet subjektov na trhu s príslušným výrobkom v Európe a vo svete. V rámci prešetrovania sa nepreukázalo, že niektorý zo subjektov, či už samostatne alebo spoločne, mal značný podiel na trhu dostatočný na to, aby predstavoval dominantné postavenie. Okrem toho sa takisto nepreukázalo, že niektorá zo spoločností mala takú hospodársku silu, ktorá by bránila účinnej hospodárskej súťaži. Po tretie, neexistuje žiadny náznak podstatnej straty príslušných výrobcov, ktorý by poukazoval na to, že vývozcovia sledovali stratégiu predaja za ceny pod úrovňou nákladov. Argument bol preto zamietnutý.

               (38)

               Okrem toho, keďže v článku 21 základného nariadenia sa skutočne odkazuje na potrebu venovať zvláštnu pozornosť náprave účinkov poškodzujúceho dumpingu, ktoré narúšajú obchod, a obnove účinnej hospodárskej súťaže, toto konkrétne ustanovenie je potrebné chápať vo všeobecnom rámci testovania záujmu Spoločenstva, ako je stanovené v uvedenom článku. Vplyv uloženia alebo neuloženia opatrení na všetky príslušné strany je preto potrebné preskúmať a vyvážiť. V tejto súvislosti je potrebné poznamenať, že existuje mnoho iných vývozcov a výrobcov v rámci hospodárskej súťaže na svetovom trhu a do určitej miery aj na trhu Spoločenstva. Ani zo strednodobého hľadiska by výrobné odvetvie Spoločenstva pravdepodobne nevyužilo úplne výhody možných opatrení, keďže sa predpokladá, že iné tretie krajiny by značne zvýšili svoj podiel na trhu Spoločenstva.

               (39)

               Vzhľadom na relatívne vyspelý trh s DVD+/-R sa šanca, že výrobné odvetvie Spoločenstva sa v prípade uloženia opatrení stane z krátkodobého alebo strednodobého hľadiska silným hráčom, zdá byť dosť nereálnou, najmä v súvislosti s podielom na trhu, výrobnou kapacitou alebo technológiou. Uloženie opatrení by sa naopak týkalo takmer 90 % spotreby príslušného výrobku v EÚ a pre dovozcov, distribútorov, maloobchodníkov a spotrebiteľov by nebolo výhodné. Za takýchto okolností by uloženie antidumpingových opatrení nebolo primerané.

               (40)

               Na základe uvedeného možno dospieť k záveru, že uloženie opatrení by malo značný negatívny vplyv na dovozcov, distribútorov, maloobchodníkov a spotrebiteľov príslušného výrobku, a že výrobné odvetvie Spoločenstva by pravdepodobne nezískalo žiadne podstatné výhody. Komisia preto usudzuje, že uloženie opatrení by bolo neprimerané a nebolo by v záujme Spoločenstva.

         7.   Záver týkajúci sa záujmu Spoločenstva

               (41)

               Vzhľadom na uvedené skutočnosti existujú v súvislosti so záujmom Spoločenstva presvedčivé dôvody na to, aby sa neprijali antidumpingové opatrenia, pokiaľ ide o dovoz DVD+/-R z príslušných krajín.

         D.   UKONČENIE KONANIA

               (42)

               Za týchto okolností by sa malo konanie týkajúce sa dovozu DVD+/-R z príslušných krajín ukončiť na základe záujmu Spoločenstva.

               (43)

               Navrhovateľ a všetky ostatné zúčastnené strany boli informované o podstatných skutočnostiach a úvahách, na základe ktorých Komisia plánuje ukončiť toto konanie. Navrhovatelia následne predložili svoje stanoviská, ktoré však neboli takej povahy, aby zmenili uvedené závery,

         PRIJALA TOTO ROZHODNUTIE:
   Jediný článok
   Antidumpingové konanie týkajúce sa dovozu zapisovateľných digitálnych viacúčelových diskov („DVD+/-R“) s pôvodom v Čínskej ľudovej republike, Hongkongu a na Taiwane, patriacich do kódu KN ex 8523 90 30 (kód KN od 1. januára 2006) sa týmto ukončuje.

      V Bruseli 20. októbra 2006

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ C 192, 6.8.2005, s. 12.


title: 2010/292/CFSP: Rozhodnutie Politického a bezpečnostného výboru EUPOL Afghanistan/1/2010 z  18. mája 2010 o vymenovaní dočasného veliteľa misie EUPOL Afghanistan

text:
               21.5.2010

               SK

               Úradný vestník Európskej únie

               L 125/52

         ROZHODNUTIE POLITICKÉHO A BEZPEČNOSTNÉHO VÝBORU EUPOL AFGHANISTAN/1/2010
   z 18. mája 2010
   o vymenovaní dočasného veliteľa misie EUPOL Afghanistan
   (2010/292/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/279/SZBP z 18. mája 2010 o policajnej misii Európskej únie v Afganistane (EUPOL Afghanistan) (1), a najmä na jeho článok 10 ods. 1,
   keďže:

               (1)

               Rada na základe článku 10 ods. 1 rozhodnutia 2010/279/SZBP poverila Politický a bezpečnostný výbor, aby v súlade s článkom 38 zmluvy prijímal príslušné rozhodnutia na účely politickej kontroly a strategického riadenia misie EUPOL Afghanistan vrátane rozhodnutia o vymenovaní veliteľa misie.

               (2)

               Vysoká predstaviteľka Únie pre zahraničné veci a bezpečnostnú politiku navrhla vymenovanie súčasného zástupcu veliteľa misie hlavného superintendanta Nigela THOMASA za dočasného veliteľa misie na obdobie od 31. mája 2010 do následného vymenovania nového veliteľa misie,

         PRIJAL TOTO ROZHODNUTIE:
   Článok 1
   Hlavný superintendant Nigel THOMAS sa týmto vymenúva za veliteľa misie policajnej misie Európskej únie v Afganistane na obdobie od 31. mája 2010 do následného vymenovania nového veliteľa misie.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do následného vymenovania nového veliteľa misie.

      V Bruseli 18. mája 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 123, 19.5.2010, s. 4.


title: Rozhodnutie Rady zo 14. decembra 1992 o uzavretí Protokolu o zmene a doplnení Európskeho dohovoru o ochrane hospodárskych zvierat

text:
Dôležité právne oznámenie

|

31992D0583

Úradný vestník L 395 , 31/12/1992 S. 0021 - 0024 Fínske špeciálne vydanie: Kapitola 3 Zväzok 47 S. 0133  Švédske špeciálne vydanie: Kapitola 3 Zväzok 47 S. 0133

		Rozhodnutie Radyzo 14. decembra 1992o uzavretí Protokolu o zmene a doplnení Európskeho dohovoru o ochrane hospodárskych zvierat(92/583/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 43,so zreteľom na návrh Komisie,so zreteľom na stanovisko Európskeho Parlamentu [1],so zreteľom na stanovisko Hospodárskeho a sociálneho výboru [2],keďže svojím rozhodnutím 78/923/EHS [3] spoločenstvo schválilo Európsky dohovor o ochrane hospodárskych zvierat, ďalej len "dohovor"; keďže spoločenstvo deponovalo svoje dokumenty o schválení;keďže Výbor ministrov Rady Európy prijal 15. novembra 1991 Protokol o zmene a doplnení dohovoru, aby sa zohľadnili technické a vedecké výdobytky v oblasti chovu dobytka;keďže nezrovnalosti vo vnútroštátnych právnych predpisoch o ochrane hospodárskych zvierat môžu spôsobiť vznik nerovnakých konkurenčných podmienok a následne môžu nepriamo ovplyvňovať riadne fungovanie spoločného trhu;keďže dohovor pokrýva záležitosti, ktoré patria do rozsahu spoločnej poľnohospodárskej politiky;keďže účasť spoločenstva prispieva týmto k dosahovaniu jeho cieľov;keďže z týchto dôvodov by mal byť Protokol o zmene a doplnení schválený,ROZHODLA TAKTO:Článok 1Protokol o zmene a doplnení Európskeho dohovoru o ochrane hospodárskych zvierat je týmto zo strany spoločenstva schválený.Znenie protokolu tvorí prílohu k tomuto rozhodnutiu.Článok 2Prezident Rady deponuje dokument o schválení v súlade s ustanoveniami článku 6 ods. 4 Protokolu o zmene a doplnení.V Bruseli 14. decembra 1992Za RadupredsedaJ. Gummer[1] Ú. v. ES C 337, 21.12.1992.[2] Ú. v. ES C 332, 16.12.1992, s. 24.[3] Ú. v. ES L 323, 17.11.1978, s. 12.--------------------------------------------------PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSESPROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES+++++ TIFF ++++++++++ TIFF ++++++++++ TIFF +++++--------------------------------------------------


title: Rozhodnutie Rady 2006/866/SZBP z  30. novembra 2006 , ktorým sa predlžuje mandát vedúceho Pozorovateľskej misie Európskej únie (EUMM)

text:
               1.12.2006

               SK

               Úradný vestník Európskej únie

               L 335/47

      ROZHODNUTIE RADY 2006/866/SZBP
   z 30. novembra 2006,
   ktorým sa predlžuje mandát vedúceho Pozorovateľskej misie Európskej únie (EUMM)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 23 ods. 2,
   so zreteľom na jednotnú akciu Rady 2002/921/SBZP z 25. novembra 2002, ktorou sa predlžuje mandát Pozorovateľskej misie Európskej únie (1), a najmä na jej článok 5 ods. 1,
   keďže:

               (1)

               Rada 21. novembra 2005 prijala rozhodnutie 2005/808/SZBP (2) ktorým sa predlžuje mandát Maryse DAVIETOVEJ ako vedúcej Pozorovateľskej misie Európskej únie (EUMM). Podľa tohto rozhodnutia, jej mandát skončí 31. decembra 2006.

               (2)

               Rada 30. novembra 2006 prijala jednotnú akciu 2006/867/SZBP, ktorou sa predlžuje a mení a dopĺňa mandát Pozorovateľskej misie Európskej únie (EUMM) do 31. decembra 2007.

               (3)

               Preto by sa mal predĺžiť aj mandát vedúcej EUMM,

         ROZHODLA TAKTO:
   Článok 1
   Mandát Maryse DAVIETOVEJ ako vedúcej Pozorovateľskej misie Európskej únie sa týmto predlžuje do 31. decembra 2007.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2006

            Za Radu

            predsedníčha

         L. HYSSÄLÄ

      (1)  Ú. v. ES L 321, 26.11.2002, s. 51. Jednotná akcia naposledy zmenená a doplnená jednotnou akciou 2005/807/SZBP (Ú. v. EÚ L 303, 22.11.2005, s. 61).

      (2)  Ú. v. EÚ L 303, 22.11.2005, s. 62.


title: 2012/199/EÚ: Rozhodnutie predsedu Európskej komisie z  29. februára 2012 o funkcii a pôsobnosti úradníka pre vypočutie v určitých obchodných konaniach

text:
               19.4.2012

               SK

               Úradný vestník Európskej únie

               L 107/5

         ROZHODNUTIE PREDSEDU EURÓPSKEJ KOMISIE
   z 29. februára 2012
   o funkcii a pôsobnosti úradníka pre vypočutie v určitých obchodných konaniach
   (2012/199/EÚ)
   PREDSEDA EURÓPSKEJ KOMISIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na rokovací poriadok Komisie (1), a najmä na jeho článok 22,
   keďže:

               (1)

               Právo na riadnu správu je zavedenou zásadou práva Európskej únie a patria k nemu procedurálne práva strán zainteresovaných v správnom konaní, ktorého výsledok môže ovplyvniť ich záujmy.

               (2)

               Táto zásada práva Európskej únie sa stanovuje v článku 41 Charty základných práv Európskej únie (2). Práva stanovené v čl. 41 ods. 1 a čl. 41 ods. 2 Charty vzťahujúce sa na osobu, ktorej záujmy sú dotknuté obchodným konaním, sú tiež výslovne stanovené, alebo by sa mali uplatňovať, keďže ide o všeobecné právne zásady, v nariadení Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (3), nariadení Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (4), nariadení Rady (ES) č. 260/2009 z 26. februára 2009 o spoločných pravidlách pre dovozy (5), nariadení Rady (ES) č. 625/2009 zo 7. júla 2009 o spoločných pravidlách pre dovozy z určitých tretích krajín (6), nariadení Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (7), nariadení Rady (ES) č. 385/96 z 29. januára 1996 o ochrane proti stanovovaniu podhodnotených cien plavidiel (8), nariadení Európskeho parlamentu a Rady (ES) č. 868/2004 z 21. apríla 2004 o ochrane voči ujme spôsobenej leteckým dopravcom Spoločenstva subvencovaním a nekalými cenovými praktikami pri poskytovaní leteckých dopravných služieb zo štátov, ktoré nie sú členmi Európskeho spoločenstva (9), nariadení Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií od 1. januára 2009 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (10), nariadení Rady (ES) č. 1515/2001 z 23. júla 2001 o opatreniach, ktoré môže prijať Spoločenstvo na základe správy prijatej orgánom na urovnávanie sporov WTO, ktorá sa týka antidumpingových a antidotačných opatrení (11) a v nariadení Rady (ES) č. 427/2003 z 3. marca 2003 o prechodnom ochrannom mechanizme pre dovoz určitých výrobkov s pôvodom v Čínskej ľudovej republike a o zmene a doplnení nariadenia (ES) č. 519/94 o spoločných pravidlách na dovozy z určitých tretích krajín (12).

               (3)

               Od 1. januára 2007 bola úloha zabezpečiť účinné vykonávanie procedurálnych práv zainteresovaných strán a nestranné, spravodlivé a včasné obchodné konania stanovené vo vyššie uvedených nariadeniach zverená úradníkovi Generálneho riaditeľstva pre obchod so skúsenosťami v oblasti ochrany obchodu, ktorý sa nazýva „úradník pre vypočutie“.

               (4)

               S cieľom posilniť túto úlohu, ako aj transparentnosť a procedurálnu spravodlivosť príslušných konaní, je v súčasnosti vhodné posilniť túto funkciu úradníka pre vypočutie v rámci Komisie a stanoviť jeho práva a povinnosti.

               (5)

               Táto funkcia sa má zveriť nezávislej osobe so skúsenosťami v oblasti obchodných konaní. Úradníka pre vypočutie má menovať Komisia v súlade s pravidlami stanovenými v Služobnom poriadku úradníkov a podmienkami zamestnávania ostatných zamestnancov Únie.

               (6)

               S cieľom zabezpečiť nezávislosť má byť úradník pre vypočutie na administratívne účely priradený k členovi Komisie zodpovednému za obchodnú politiku.

               (7)

               Hlavnými právami a povinnosťami úradníka pre vypočutie je podľa tohto rozhodnutia poskytovať poradenstvo komisárovi zodpovednému za obchodnú politiku a generálnemu riaditeľovi GR TRADE, zaručovať procedurálne práva, umožňovať prístup k spisu, prijímať rozhodnutia o dôvernej povahe dokumentov, skúmať stanoviská správnych orgánov k predĺženiu termínov. Úradník pre vypočutie sa bude usilovať zabezpečiť, aby sa pri príprave návrhov právnych aktov alebo návrhov Komisie náležite zohľadnili všetky relevantné skutočnosti bez ohľadu na to, či sú pre zainteresované strany priaznivé alebo nepriaznivé.

               (8)

               S cieľom zlepšiť procedurálne záruky na uplatňovanie procedurálnych práv zainteresovaných strán je potrebné určiť typy vypočutí a pevne stanoviť pravidlá organizácie, vykonávania vypočutí a ďalších činností po prešetrovaní.

               (9)

               Na základe svojich právomocí v oblasti rozhodovania o prístupe k spisu, dôvernosti a termínoch môže úradník pre vypočutie stranám zainteresovaným v obchodných konaniach poskytnúť ďalšie procedurálne záruky bez toho, aby to malo vplyv na lehoty konania.

               (10)

               Pomocou správ sa zaručí, že hlavné problémy, ktoré úradník pre vypočutie rieši, ako aj jeho hlavné odporúčania, sa predložia rozhodovacím subjektom, čím sa poskytne dodatočná záruka dodržiavania práv strán dotknutých obchodným konaním. Pomocou výročných správ sa tiež informujú členské štáty EÚ, Európsky parlament a verejnosť o činnostiach úradníka pre vypočutie.

               (11)

               Pri zverejňovaní informácií o fyzických osobách sa má osobitná pozornosť venovať nariadeniu (ES) Európskeho parlamentu a Rady č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (13).

               (12)

               Toto rozhodnutie sa nebude dotýkať všeobecných pravidiel poskytujúcich alebo vylučujúcich prístup k dokumentom Komisie,

         PRIJAL TOTO ROZHODNUTIE:
   Článok 1
   Úradník pre vypočutie
   1.   V rámci Komisie sa zriaďuje osobitná funkcia úradníka pre vypočutie v obchodných konaniach.
   2.   Úlohou úradníka pre vypočutie je zabezpečiť účinné vykonávanie procedurálnych práv zainteresovaných strán, ktoré sú stanovené v ďalej uvedených nariadeniach (ďalej len „základné nariadenia“) a zabezpečiť nestranné, spravodlivé a včasné obchodné konania na základe týchto nariadení. Základnými nariadeniami sú:

               a)

               nariadenie (ES) č. 1225/2009, a najmä jeho článok 5 ods. 10 a 11, článok 6 ods. 5, 6, 7 a 8, článok 8 ods. 3, 4 a 9, články 18, 19, 20 a 21;

               b)

               nariadenie (ES) č. 597/2009, a najmä jeho článok 10 ods. 12 a 13, článok 11 ods. 5, 6, 7, 8 a 10, článok 13 ods. 3, 4 a 9, články 28, 29, 30 a 31;

               c)

               nariadenie (ES) č. 260/2009, a najmä jeho články 6 a 9;

               d)

               nariadenie (ES) č. 625/2009, a najmä jeho články 5 a 7;

               e)

               nariadenie (ES) č. 3286/94, a najmä jeho články 8 a 9;

               f)

               nariadenie (ES) č. 385/96, a najmä jeho článok 5 ods. 12 a 13, článok 6 ods. 5, 6, 7 a 8, články 12, 13 a 14;

               g)

               nariadenie (ES) č. 868/2004, a najmä jeho články 7 a 8;

               h)

               nariadenie (ES) č. 732/2008, a najmä jeho články 18, 19 a 20;

               i)

               nariadenie (ES) č. 1515/2001, a najmä jeho článok 1 ods. 2 a článok 2 ods. 2;

               j)

               nariadenie (ES) č. 427/2003, a najmä jeho článok 5 ods. 5, článok 6 ods. 4, 5 a 6, článok 17 ods. 2 a 3 a článok 18.

         Článok 2
   Vymedzenie pojmov
   Na účely tohto rozhodnutia platí toto vymedzenie pojmov:

               a)

               „obchodné konanie“ znamená každé prešetrovanie alebo správne konanie vykonávané útvarmi Komisie na základe niektorého zo základných nariadení;

               b)

               „zainteresovaná strana“ znamená každý subjekt, ktorého záujmy obchodné konanie ovplyvňuje, ako je vymedzené v platnom základnom nariadení;

               c)

               „práva zainteresovaných strán“ znamenajú procedurálne práva a právo každej osoby na nestranné, spravodlivé a včasné obchodné konania.

         Článok 3
   Menovanie – ukončenie menovania a zastupovanie
   1.   Úradníka pre vypočutie vymenuje Komisia v súlade s pravidlami stanovenými v Služobnom poriadku úradníkov a podmienkami zamestnávania ostatných zamestnancov Európskych spoločenstiev.
   2.   Menovanie úradníka pre vypočutie sa uverejní v Úradnom vestníku Európskej únie. Akékoľvek prerušenie či ukončenie menovania alebo preloženie úradníka pre vypočutie na základe akéhokoľvek postupu sa uskutoční na základe odôvodneného rozhodnutia Komisie. Toto rozhodnutie sa uverejní v Úradnom vestníku Európskej únie.
   3.   Úradník pre vypočutie je na administratívne účely priradený k členovi Komisie zodpovednému za obchodnú politiku.
   4.   Ak nebude môcť úradník pre vypočutie konať, člen Komisie zodpovedný za obchodnú politiku vymenuje na vykonávanie povinností úradníka pre vypočutie, pokiaľ možno po konzultácii s úradníkom pre vypočutie, ďalšieho úradníka, ktorý nie je na príslušnom prípade zainteresovaný a má dostatočné skúsenosti s obchodnými konaniami.
   Článok 4
   Zásady zásahov úradníka pre vypočutie
   1.   Pri vykonávaní svojich povinností koná úradník pre vypočutie nezávisle. Úradník pre vypočutie pri plnení svojich úloh neprijíma pokyny.
   2.   Pri vykonávaní svojich povinností zohľadní úradník pre vypočutie potrebu účinného uplatňovania základných nariadení v súlade s platnými právnymi predpismi Únie a zásadami stanovenými Súdnym dvorom Európskej únie.
   3.   Pri vykonávaní svojej funkcie má úradník pre vypočutie počas konania neobmedzený a okamžitý prístup ku všetkým spisom týkajúcim sa obchodného konania.
   4.   Úradník pre vypočutie prijíma rozhodnutia podľa ustanovení tohto rozhodnutia a v akomkoľvek prípade týkajúcom sa práv zainteresovaných strán, ktoré ho požiadali o zásah, môže poskytnúť odporúčania útvarom Komisie zodpovedným za prešetrovanie. Úradník pre vypočutie sa usiluje o zabezpečenie toho, aby sa pri príprave návrhov právnych aktov alebo návrhov Komisie náležite zohľadnili všetky relevantné skutočnosti bez ohľadu na to, či sú pre zainteresované strany priaznivé alebo nepriaznivé.
   5.   Úradníka pre vypočutie o vývoji postupu, do ktorého zasiahol, informuje zodpovedný riaditeľ alebo jeho zástupca, a to až dovtedy, kým Komisia, resp. Rada neprijme záverečný právny akt. Úradník pre vypočutie je bezodkladne informovaný o každej významnej zmene stanoviska Komisie v poslednom štádiu obchodných konaní, aby mohol posúdiť možný vplyv na práva zainteresovaných strán.
   6.   Úradník pre vypočutie poskytuje poradenstvo členovi Komisie zodpovednému za obchodnú politiku, a v prípade potreby aj generálnemu riaditeľovi, v záležitostiach opatrení, ktoré je potrebné prijať po jeho odporúčaniach, prípadne aj v záležitostiach týkajúcich sa možných opravných prostriedkov.
   7.   Riaditeľ zodpovedný za zmeny alebo aktualizácie politiky konzultuje s úradníkom pre vypočutie v procedurálnych záležitostiach a v podstatných záležitostiach, ktoré majú vplyv na práva zainteresovaných strán, ako sú vymedzené v článku 2 tohto rozhodnutia. Na úradníka pre vypočutie je možné sa obrátiť aj v ostatných záležitostiach vyplývajúcich z obchodného konania.
   8.   Úradník pre vypočutie môže členovi Komisie zodpovednému za obchodnú politiku, a v prípade potreby aj generálnemu riaditeľovi pre obchod, predložiť svoje závery a odporúčania o každej záležitosti vyplývajúcej z obchodného konania.
   Článok 5
   Podmienky zásahu úradníka pre vypočutie – načasovanie – informácie
   1.   Úradník pre vypočutie koná na žiadosť zainteresovaných strán, člena Komisie zodpovedného za obchodnú politiku, generálneho riaditeľa, riaditeľa zodpovedného za obchodné konania alebo jeho zástupcu alebo riaditeľa iného útvaru zapojeného do obchodného konania.
   2.   Úradník pre vypočutie môže zasiahnuť kedykoľvek počas obchodného konania, pričom primerane zohľadní lehoty tohto konania.
   3.   Pre úradníka pre vypočutie sú záväzné termíny týkajúce sa obchodných konaní v súlade so základnými nariadeniami.
   4.   Každý záverečný právny akt alebo návrh Komisie obsahuje poznámku úradníka pre vypočutie, v ktorej sa uvádza, či do príslušného konania zasiahol, a ak áno, o aký zásah išlo.
   Článok 6
   Vypočutia
   1.   Úradník pre vypočutie môže na požiadanie alebo v prípadoch a za podmienok stanovených v základných nariadeniach zorganizovať a uskutočniť dva druhy vypočutí: vypočutie medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie zodpovednými za prešetrovanie a vypočutie medzi zainteresovanými stranami s rôznymi záujmami.
   2.   Vypočutie sa môže týkať akejkoľvek otázky, ktorá sa vyskytne v priebehu obchodného konania a mohla by mať vplyv na práva zainteresovaných strán.
   3.   Fyzické osoby vyzvané na účasť na vypočutí sa dostavia buď osobne, alebo v zastúpení právnym zástupcom. Právnické osoby vyzvané na účasť na vypočutí zastupuje riadne splnomocnený zástupca menovaný z radov jej stálych zamestnancov.
   4.   Fyzickým alebo právnickým osobám vyzvaným na účasť na vypočutí organizovanom úradníkom pre vypočutie môže pomáhať právny poradca alebo iná kvalifikovaná osoba, ktorá nie je ich stálym zamestnancom a ktorú schváli úradník pre vypočutie.
   5.   Tento článok sa nedotýka práva na vypočutie podľa základných nariadení.
   Článok 7
   Vypočutia s jednotlivou zainteresovanou stranou alebo skupinou zainteresovaných strán s podobnými záujmami
   1.   Úradník pre vypočutie môže zorganizovať a vykonávať vypočutia medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie zodpovednými za prešetrovanie a v prípade potreby aj s inými útvarmi, a to na základe odôvodnenej žiadosti danej zainteresovanej strany alebo skupiny zainteresovaných strán s podobnými záujmami.
   2.   O vypočutie so skupinou zainteresovaných strán s podobnými záujmami týkajúce sa konkrétnej otázky môže požiadať jednotlivá zainteresovaná strana a toto vypočutie sa uskutoční za predpokladu, že s účasťou súhlasí minimálne jedna ďalšia zainteresovaná strana s podobným záujmom.
   Článok 8
   Vypočutia medzi zainteresovanými stranami s rôznymi záujmami
   1.   Úradník pre vypočutie môže zorganizovať vypočutie medzi zainteresovanými stranami s rôznymi záujmami a môže tomuto vypočutiu predsedať s cieľom umožniť prezentáciu protichodných stanovísk a poskytnutie protiargumentov. Lehota, v ktorej sa takého vypočutie uskutoční, sa stanoví v oznámení o začatí obchodného konania.
   2.   Vypočutie medzi zainteresovanými stranami s rôznymi záujmami sa môže zorganizovať v rámci každého konania na ochranu obchodu po vypočutí útvarov Komisie zodpovedných za prešetrovanie.
   3.   O vypočutie medzi zainteresovanými stranami s rôznymi záujmami týkajúce sa konkrétnej otázky môže požiadať aj jednotlivá zainteresovaná strana a toto vypočutie sa uskutoční za predpokladu, že s účasťou súhlasí minimálne jedna ďalšia zainteresovaná strana s rôznymi záujmami.
   4.   Vypočutia sa zúčastnia útvary Komisie zodpovedné za prešetrovanie a v prípade potreby aj iné útvary.
   5.   Príslušní zástupcovia členských štátov sa môžu vypočutia medzi zainteresovanými stranami s rôznymi záujmami zúčastniť ako pozorovatelia.
   Článok 9
   Príprava vypočutí
   1.   Po vypočutí zodpovedného riaditeľa alebo jeho zástupcu určí úradník pre vypočutie dátum, dĺžku trvania a miesto vypočutia. Ak zainteresované strany alebo útvary Komisie požadujú odklad, o jeho povolení rozhodne úradník pre vypočutie.
   2.   V prípade potreby úradník pre vypočutie môže s cieľom čo najlepšie určiť a objasniť faktické alebo právne otázky, ktoré sa majú počas vypočutia riešiť, zvolať prípravné zasadnutie so zainteresovanými stranami alebo s útvarmi Komisie zodpovednými za prešetrovanie alebo s inými útvarmi. S týmto cieľom môže úradník pre vypočutie od účastníkov vypočutia požadovať všetky informácie potrebné na prípravu vypočutia.
   3.   Úradník pre vypočutie pripraví program každého vypočutia, ktorý sprístupní všetkým účastníkom ešte pred vypočutím.
   4.   Úradník pre vypočutie môže v primeranom čase po termíne predloženia pripomienok k zverejneným informáciám a pred vypočutím medzi stranami vyzvať účastníkov na predloženie otázok týkajúcich sa informácií, ktoré poskytli iné zainteresované strany.
   5.   S cieľom zabezpečiť dobrú pripravenosť vypočutia a čo najlepšie objasnenie faktických otázok môže v prípade potreby úradník pre vypočutie po predchádzajúcej konzultácii so zodpovedným riaditeľom alebo jeho zástupcom vopred poskytnúť stranám pozvaným na vypočutie zoznam otázok, ku ktorým majú zaujať stanoviská.
   6.   Úradník pre vypočutie môže tiež požiadať o predchádzajúce písomné oznámenie hlavného obsahu zamýšľaných vyhlásení účastníkov vypočutia.
   7.   Úradník pre vypočutie môže na vypočutia prizvať externých odborníkov. O povolenie účasti externých odborníkov na vypočutiach môžu úradníka pre vypočutie požiadať aj zainteresované strany a Komisia. O týchto žiadostiach rozhoduje úradník pre vypočutie. Externí odborníci prizvaní na vypočutie podpíšu dohodu o mlčanlivosti.
   8.   Od externých odborníkov sa môže vyžadovať poskytnutie relevantných analýz, správ alebo publikácií, ktoré sa priložia k spisu a sprístupnia všetkým účastníkom, ak to bude možné, ešte pred vypočutím.
   Článok 10
   Vedenie vypočutí
   1.   Za vedenie vypočutia plne zodpovedá úradník pre vypočutie. Úradník pre vypočutie zabezpečí primerané vedenie vypočutia s cieľom dosiahnuť spravodlivosť nielen samotného vypočutia, ale aj následne prijatého rozhodnutia.
   2.   Vypočutia nie sú verejné. Úradník pre vypočutie rozhodne, ktoré osoby majú byť vypočuté v mene zainteresovanej strany, a či majú byť dotknuté osoby vypočuté osobitne alebo v prítomnosti iných osôb prizvaných na vypočutie. V druhom prípade treba brať ohľad na legitímne záujmy zainteresovaných strán pri ochrane ich obchodných tajomstiev a iných dôverných informácií.
   3.   Úradník pre vypočutie môže umožniť účastníkom počas vypočutia klásť otázky a odpovedať na ne.
   4.   Ak úradník pre vypočutie prizval externých odborníkov, zabezpečí, aby mali príležitosť predstaviť svoje stanoviská a odpovedať na otázky iných účastníkov vypočutia.
   5.   V prípade potreby, vzhľadom na potrebu zabezpečiť právo na vypočutie, úradník pre vypočutie môže po uskutočnení vypočutia a po vypočutí zodpovedného riaditeľa alebo jeho zástupcu poskytnúť zainteresovaným stranám príležitosť na predloženie ďalších písomných pripomienok. Úradník pre vypočutie stanoví pevný dátum, dokedy je možné tieto pripomienky predložiť. Písomné pripomienky prijaté po tomto dátume nie je možné zohľadniť.
   Článok 11
   Ďalší postup po vypočutí
   1.   Úradník pre vypočutie vypracuje zápis alebo zmysluplné zhrnutie vypočutí:

               a)

               v prípade zorganizovania vypočutí medzi zainteresovanými stranami s rôznymi záujmami sa zápis alebo zmysluplné zhrnutie sprístupnia všetkým účastníkom vypočutia a začlenia sa do spisu, ktorý môžu zainteresované strany pripomienkovať;

               b)

               v prípade zorganizovania vypočutí medzi jednotlivou zainteresovanou stranou alebo skupinou zainteresovaných strán s podobnými záujmami a útvarmi Komisie sa zápis alebo zmysluplné zhrnutie sprístupnia všetkým účastníkom vypočutia. Títo účastníci môžu predložiť odôvodnenú žiadosť o zachovanie dôvernosti určitých informácií obsiahnutých v zápise alebo zhrnutí. O týchto žiadostiach rozhodne úradník pre vypočutie po vypočutí útvarov Komisie zodpovedných za prešetrovanie a v prípade potreby aj iných útvarov. Verejná verzia zápisu alebo zhrnutia vypočutia sa začlení do spisu, ktorý je prístupný na pripomienkovanie zainteresovanými stranami.

         2.   Úradník pre vypočutie môže v súlade s článkom 4 ods. 4 tohto rozhodnutia predložiť útvarom Komisie zodpovedným za prešetrovanie svoje odporúčania. Útvary Komisie zodpovedné za prešetrovanie informujú v dostatočnom časovom predstihu pred prijatím záverečného právneho aktu úradníka pre vypočutie o tom, či a ako tieto odporúčania zohľadnili, a poskytnú mu kópiu návrhu právneho aktu.
   3.   Úradník pre vypočutie pravidelne predkladá správy členovi Komisie zodpovednému za obchodnú politiku, a to spolu s kópiou pre generálneho riaditeľa, ktoré sa týkajú vypočutí individuálnych strán alebo skupiny zainteresovaných strán s podobnými záujmami, ako sa to stanovuje v článku 18 tohto rozhodnutia, ak prípad nevyžaduje okamžité odporúčanie členovi Komisie zodpovednému za obchodnú politiku alebo generálnemu riaditeľovi.
   4.   Všetky odporúčania úradníka pre vypočutie pre útvary Komisie zodpovedné za prešetrovanie, ako aj správy a závery určené členovi Komisie zodpovednému za obchodnú politiku a generálnemu riaditeľovi, sa považujú za dôverné interné dokumenty.
   5.   Ak sa zorganizuje vypočutie medzi stranami, úradník pre vypočutie pripraví písomnú záverečnú správu o dodržaní práv zainteresovaných strán. Túto správu môže úradník pre vypočutie upravovať na základe zmien a doplnení návrhu právneho aktu až dovtedy, kým sa neprijme záverečný právny akt.
   Článok 12
   Prístup k spisu
   1.   Strana, ktorá o sebe tvrdí, že je zainteresovanou stranou, môže požiadať úradníka pre vypočutie o preskúmanie zamietavého stanoviska útvarov Komisie zodpovedných za prešetrovanie k žiadosti strany o poskytnutie prístupu vo vhodnom čase k spisu otvorenému na pripomienkovanie alebo k určitému dokumentu vo vlastníctve Komisie. Úradník pre vypočutie preskúma prípad a pripraví rozhodnutie o tom, či sa poskytne čiastočný alebo úplný prístup k spisu alebo požadovanému dokumentu, alebo či sa tento prístup zamietne.
   2.   Úradník pre vypočutie stanoví lehoty, v rámci ktorých tento prístup útvary Komisie zodpovedné za prešetrovanie poskytnú.
   Článok 13
   Dôvernosť
   1.   Úradník pre vypočutie musí zo zákona dodržiavať všeobecné pravidlá týkajúce sa dôvernosti informácií predkladaných zainteresovanými stranami v správnych konaniach pred Komisiou.
   2.   Zainteresovaná strana alebo útvary Komisie zodpovedné za prešetrovanie môžu úradníka pre vypočutie požiadať o prijatie rozhodnutia týkajúceho sa dôverného charakteru dokumentu vo vlastníctve útvarov Komisie zodpovedných za prešetrovanie.
   Článok 14
   Zhrnutia, ktoré nemajú dôverný charakter, týkajúce sa dôverných informácií
   1.   Zainteresovaná strana môže požiadať úradníka pre vypočutie o preskúmanie posúdenia dostatočnej podrobnosti zhrnutia, ktoré nemá dôverný charakter, týkajúceho sa dôverných informácií predložených počas prešetrovania na dôkladné pochopenie povahy dôverne predkladaných informácií, ktoré vykonali útvary Komisie zodpovedné za prešetrovanie.
   2.   Ak útvary Komisie zodpovedné za prešetrovanie zamýšľajú nevziať do úvahy dokument alebo informácie, pre ktoré zainteresovaná strana odmietla poskytnúť zmysluplné zhrnutie, ktoré nemá dôverný charakter, zainteresovaná strana môže úradníka pre vypočutie požiadať o rozhodnutie v tejto veci.
   3.   Úradník pre vypočutie žiadosť preskúma. Ak sa domnieva, že zhrnutie, ktoré nemá dôverný charakter, nie je dostatočne podrobné, poskytne zainteresovanej strane, ktorá ho pripravila, dostatočný čas na jeho pripomienkovanie a zlepšenie.
   4.   Ak zainteresovaná strana, ktorá predložila dôverné informácie, pripraví nedostatočné zhrnutie, poskytne odôvodnenie, ktoré nemožno prijať, alebo nekoná, úradník pre vypočutie v súlade s príslušnými ustanoveniami základných nariadení rozhodne o tom, či sa vezmú do úvahy dôverné informácie, pre ktoré nebolo poskytnuté zmysluplné zhrnutie, ktoré nemá dôverný charakter.
   Článok 15
   Prístup k prirodzene dôverným informáciám, ktoré nemožno predložiť vo forme zhrnutia
   Na žiadosť zainteresovanej strany môže úradník pre vypočutie preskúmať prirodzene dôverné informácie a informácie, ktoré nemožno predložiť vo forme zhrnutia, ku ktorým nemá strana prístup, s cieľom overiť, ako tieto informácie využili útvary Komisie zodpovedné za prešetrovanie.
   Úradník pre vypočutie žiadajúcu zainteresovanú stranu informuje o tom, či podľa jeho názoru:

               a)

               sú informácie, ku ktorým strana nemá prístup, relevantné na obhajobu tejto strany,

               b)

               keď je to relevantné, útvary vykonávajúce prešetrovanie správne použili informácie v skutočnostiach a úvahách, na ktorých založili svoje závery.

         Článok 16
   Predĺženie termínov
   1.   Žiadosť o predĺženie lehoty alebo o odklad vyplnenia dotazníkov, predloženia dodatočných informácií, návštev na mieste alebo predloženia pripomienok k zverejneniu informácií adresuje zainteresovaná strana najskôr útvarom Komisie zodpovedným za prešetrovanie. Túto žiadosť je potrebné predložiť v dostatočnom časovom predstihu pred uplynutím pôvodnej lehoty. Ak sa táto žiadosť zamietne alebo ak sa zainteresovaná strana domnieva, že poskytnuté predĺženie je nedostatočné, môže pred uplynutím pôvodnej lehoty predložiť úradníkovi pre vypočutie odôvodnenú žiadosť o preskúmanie tejto veci. Po vypočutí zodpovedného riaditeľa alebo jeho zástupcu môže úradník pre vypočutie predĺžiť lehoty alebo žiadosť zamietnuť.
   2.   Útvary Komisie v tejto veci nekonajú, kým úradník pre vypočutie nerozhodne.
   3.   Úradník pre vypočutie rozhodne vzhľadom na osobitné okolnosti príslušnej žiadosti a časové obmedzenia konania.
   Článok 17
   Účasť na zasadnutiach výborov
   Úradník pre vypočutie sa môže zúčastňovať zasadnutí výborov. V prípade potreby môže úradník pre vypočutie odpovedať na otázky členských štátov, ak sa tieto otázky týkajú povahy jeho zásahu v rámci konaní.
   Článok 18
   Správy úradníka pre vypočutie
   1.   Na konci každého roka pripraví úradník pre vypočutie výročnú správu. Výročná správa obsahuje informácie o prípadoch, v ktorých úradník pre vypočutie zasiahol, o type prijatých rozhodnutí a odporúčaní a odporúčaniach na zlepšenie obchodných konaní. Správa je určená členovi Komisie zodpovednému za obchodnú politiku. Kópia správy sa odošle generálnemu riaditeľovi pre obchod a príslušným riaditeľstvám.
   2.   Súhrn výročnej správy sa oznámi členským štátom a Európskemu parlamentu a zverejní na webovej stránke úradníka pre vypočutie.
   3.   Úradník pre vypočutie pripravuje pravidelné správy pre člena Komisie zodpovedného za obchodnú politiku, v ktorých zhrnie svoje činnosti a otázky, ktoré sa počas nich vyskytli. V správe sa stručne opisujú najzásadnejšie problémy politík, rozhodnutia a odporúčania úradníka pre vypočutie a ich zohľadnenie útvarmi Komisie zodpovednými za prešetrovanie. Kópia tejto správy je určená generálnemu riaditeľovi pre obchod.
   4.   Úradník pre vypočutie oznamuje všetky vypočutia medzi zainteresovanými stranami s rôznymi záujmami a vzhľadom na plnenie svojej poradenskej úlohy môže členovi Komisie zodpovednému za obchodnú politiku a generálnemu riaditeľovi oznamovať všetky ďalšie problémy, ktoré sa vyskytli pri obchodných konaniach alebo iných činnostiach a ktoré sú dôležité na účinné uplatňovanie právnych zásad Európskej únie pri obchodných konaniach.
   5.   Záverečná správa úradníka pre vypočutie o vypočutiach medzi stranami sa predkladá členovi Komisie zodpovednému za obchodnú politiku, generálnemu riaditeľovi pre obchod a zodpovednému riaditeľovi. Oznámi sa príslušným zástupcom členských štátov a zainteresovaným stranám.
   Článok 19
   Prechodné ustanovenia
   Toto rozhodnutie sa uplatňuje na konania prebiehajúce v čase nadobudnutia jeho účinnosti, v prípade ktorých ešte nedošlo ku konečnému zverejneniu informácií.
   Procedurálne kroky uskutočnené pred nadobudnutím účinnosti tohto rozhodnutia zostávajú v platnosti.
   Článok 20
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 29. februára 2012

            Za Komisiu

            predseda

         José Manuel BARROSO

      (1)  Ú. v. EÚ L 55, 5.3.2010, s. 60.

      (2)  Ú. v. EÚ C 83, 30.3.2010, s. 391.

      (3)  Ú. v. EÚ L 343, 22.12.2009, s. 51.

      (4)  Ú. v. EÚ L 188, 18.7.2009, s. 93.

      (5)  Ú. v. EÚ L 84, 31.3.2009, s. 1.

      (6)  Ú. v. EÚ L 185, 17.7.2009, s. 1.

      (7)  Ú. v. ES L 349, 31.12.1994, s. 71.

      (8)  Ú. v. ES L 56, 6.3.1996, s. 21.

      (9)  Ú. v. EÚ L 162, 30.4.2004, s. 1.

      (10)  Ú. v. EÚ L 211, 6.8.2008, s. 1.

      (11)  Ú. v. ES L 201, 26.7.2001, s. 10.

      (12)  Ú. v. EÚ L 65, 8.3.2003, s. 1.

      (13)  Ú. v. ES L 8, 12.1.2001, s. 1.


title: Rozhodnutie Rady z 16. júna 2003 o záveroch Dohody vo forme výmeny listov medzi Európskym spoločenstvom a Nórskym kráľovstvom o dodatočných obchodných zvýhodneniach poľnohospodárskych výrobkov určených na základe článku 19 Dohody o Európskom hospodárskom priestore

text:
Dôležité právne oznámenie

|

32003D0465

Úradný vestník L 156 , 25/06/2003 S. 0048 - 0048

		Rozhodnutie Radyz 16. júna 2003o záveroch Dohody vo forme výmeny listov medzi Európskym spoločenstvom a Nórskym kráľovstvom o dodatočných obchodných zvýhodneniach poľnohospodárskych výrobkov určených na základe článku 19 Dohody o Európskom hospodárskom priestore(2003/465/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133, v spojení s prvou vetou článku 300 ods. 2,so zreteľom na návrh Komisie,keďže:(1) článok 19 Dohody o Európskom hospodárskom priestore (EHP) predpokladá, že zmluvné strany sa zaviazali pokračovať v snahách dosiahnuť postupnú liberalizáciu obchodu v poľnohospodárstve;(2) Nórske kráľovstvo a Európske spoločenstvo viedli bilaterálne obchodné rokovania o poľnohospodárstve v roku 2002, na základe článku 19 Dohody o Európskom hospodárskom priestore, ktoré sa úspešne uzatvorili 18. decembra 2002;(3) uvedenú dohodu vo forme výmeny listov je potrebné schváliť,ROZHODLA TAKTO:Článok 1Týmto sa Dohoda vo forme výmeny listov medzi Európskym spoločenstvom a Nórskym kráľovstvom o dodatočných obchodných zvýhodneniach poľnohospodárskych výrobkov určených na základe článku 19 Dohody o Európskom hospodárskom priestore schvaľuje v mene spoločenststva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobuy) splnomocnenú(é) na podpísanie dohody vo forme výmeny listov tak, aby zaväzovala Európsku úniu.V Luxemburgu 16. júna 2003Za RadupredsedaG. Papandreou--------------------------------------------------